Title: ประกาศสำนักนายกรัฐมนตรี เรื่อง กำหนดให้การเวนคืนอสังหาริมทรัพย์เพื่อขยายทางหลวงแผ่นดินหมายเลข ๒๒๒๖ สายชุมพวง - บรรจบทางหลวงแผ่นดินหมายเลข ๒๑๙ (สตึก) ตอนชุมพวง - บรรจบทางหลวงแผ่นดินหมายเลข ๒๐๗๔ (บ้านโนนระเวียง) เป็นกรณีที่มีความจำเป็นโดยเร่งด่วน

ประกาศสำนักนายกรัฐมนตรี

ประกาศสำนักนายกรัฐมนตรี
เรื่อง กำหนดให้การเวนคืนอสังหาริมทรัพย์เพื่อขยายทางหลวงแผ่นดิน
หมายเลข ๒๒๒๖ สายชุมพวง
 บรรจบทางหลวงแผ่นดินหมายเลข ๒๑๙
(สตึก)
ตอนชุมพวง  บรรจบทางหลวงแผ่นดินหมายเลข ๒๐๗๔
(บ้านโนนระเวียง)
เป็นกรณีที่มีความจำเป็นโดยเร่งด่วน[๑]

ตามที่ได้ประกาศใช้บังคับพระราชกฤษฎีกากำหนดเขตที่ดินในบริเวณที่ที่จะเวนคืน
เพื่อขยายทางหลวงแผ่นดินหมายเลข ๒๒๒๖ สายชุมพวง  บรรจบทางหลวงแผ่นดินหมายเลข ๒๑๙ (สตึก) ตอนชุมพวง 
บรรจบทางหลวงแผ่นดินหมายเลข
๒๐๗๔ (บ้านโนนระเวียง)
พ.ศ. ๒๕๔๖ ในท้องที่อำเภอชุมพวง กิ่งอำเภอลำทะเมนชัย
อำเภอชุมพวง จังหวัดนครราชสีมา และอำเภอคูเมือง จังหวัดบุรีรัมย์ แล้ว นั้น

อธิบดีกรมทางหลวงผู้เป็นเจ้าหน้าที่เวนคืนตามพระราชกฤษฎีกาดังกล่าวได้พิจารณาแล้วเห็นว่า การขยายทางหลวงแผ่นดินตอนดังกล่าวเป็นกรณีที่มีความจำเป็นโดยเร่งด่วน เพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภค ซึ่งหากการเวนคืนเนิ่นช้าไปจะเป็นอุปสรรคอย่างมากแก่การพัฒนาเศรษฐกิจและสังคม

ดังนั้น อาศัยอำนาจตามความในมาตรา ๖๘ วรรคหนึ่ง แห่งพระราชบัญญัติทางหลวง พ.ศ. ๒๕๓๕ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๓๖ มาตรา ๔๘ มาตรา ๔๙ มาตรา ๕๐ และมาตรา ๕๑ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับมาตรา ๑๓ วรรคหนึ่ง แห่งพระราชบัญญัติว่าด้วยการเวนคืนอสังหาริมทรัพย์ พ.ศ. ๒๕๓๐ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับ มาตรา ๓๕  มาตรา ๔๘ และมาตรา ๔๙ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะรัฐมนตรีโดยมติเมื่อวันที่ ๑๖ กันยายน พ.ศ.
๒๕๔๖ จึงกำหนดให้การเวนคืนอสังหาริมทรัพย์เพื่อขยายทางหลวงแผ่นดินหมายเลข ๒๒๒๖ สายชุมพวง
 บรรจบทางหลวงแผ่นดินหมายเลข ๒๑๙
(สตึก) ตอนชุมพวง  บรรจบทางหลวงแผ่นดินหมายเลข ๒๐๗๔ (บ้านโนนระเวียง) ในท้องที่อำเภอชุมพวง กิ่งอำเภอลำทะเมนชัย อำเภอชุมพวง จังหวัดนครราชสีมา และอำเภอคูเมือง จังหวัดบุรีรัมย์ ตามพระราชกฤษฎีกากำหนดเขตที่ดินในบริเวณที่ที่จะเวนคืน เพื่อขยายทางหลวงแผ่นดินหมายเลข ๒๒๒๖ สายชุมพวง  บรรจบทางหลวงแผ่นดินหมายเลข ๒๑๙ (สตึก) ตอนชุมพวง
 บรรจบทางหลวงแผ่นดินหมายเลข ๒๐๗๔
(บ้านโนนระเวียง) พ.ศ.
๒๕๔๖ เป็นกรณีที่มีความจำเป็นโดยเร่งด่วน เพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีอำนาจเข้าครอบครองหรือใช้อสังหาริมทรัพย์นั้นตามพระราชบัญญัติว่าด้วยการเวนคืนอสังหาริมทรัพย์ พ.ศ. ๒๕๓๐ ได้

ประกาศ ณ วันที่ ๒๙ ตุลาคม พ.ศ. ๒๕๔๖
พันตำรวจโท ทักษิณ  ชินวัตร
นายกรัฐมนตรี

มัตติกา/พิมพ์
๑๗ กุมภาพันธ์ ๒๕๔๗
สุนันทา/อรดา/ตรวจ
๒๓ กุมภาพันธ์ ๒๕๔๗
A+B

[๑] รก.๒๕๔๖/พ๑๒๘ง/๑/๗ พฤศจิกายน ๒๕๔๖